

**"Қазақстан Республикасының кейбiр заңнамалық актiлерiне азаптаудың және басқа да қатыгез, адамгершiлiкке жатпайтын немесе ар-намысты қорлайтын iс-әрекеттер мен жазалау түрлерiнің алдын алуға бағытталған ұлттық алдын алу тетiгiн жасау мәселелерi бойынша өзгерiстер мен толықтырулар енгiзу туралы" 2013 жылғы 2 шілдедегі Қазақстан Республикасының Заңын іске асыру жөніндегі шаралар туралы**

Қазақстан Республикасы Премьер-Министрінің 2013 жылғы 15 тамыздағы № 139-ө өкімі

      1. Қоса беріліп отырған «Қазақстан Республикасының кейбiр заңнамалық актiлерiне азаптаудың және басқа да қатыгез, адамгершiлiкке жатпайтын немесе ар-намысты қорлайтын iс-әрекеттер мен жазалау түрлерiнің алдын алуға бағытталған ұлттық алдын алу тетiгiн жасау мәселелерi бойынша өзгерiстер мен толықтырулар енгiзу туралы» 2013 жылғы 2 шілдедегі Қазақстан Республикасының Заңын іске асыру мақсатында қабылдануы қажет нормативтік құқықтық және құқықтық актілердің тізбесі (бұдан әрі - тізбе) бекітілсін.  
      2. Орталық мемлекеттік органдар:  
      1) тізбеге сәйкес нормативтік құқықтық және құқықтық актілердің жобаларын әзірлесін және белгіленген тәртіппен Қазақстан Республикасының Үкіметіне бекітуге енгізсін;  
      2) тиісті ведомстволық құқықтық актілерді қабылдасын және қабылданған шаралар туралы Қазақстан Республикасының Үкіметін хабардар етсін.

*Премьер-Министр                       С. Ахметов*

Қазақстан Республикасы  
Премьер-Министрінің   
2013 жылғы 15 тамыздағы  
№ 139-ө өкімімен    
бекітілген

**«Қазақстан Республикасының кейбiр заңнамалық актiлерiне азаптаудың және басқа да қатыгез, адамгершiлiкке жатпайтын немесе ар-намысты қорлайтын iс-әрекеттер мен жазалау түрлерiнің алдын алуға бағытталған ұлттық алдын алу тетiгiн жасау мәселелерi бойынша өзгерiстер мен толықтырулар енгiзу туралы» 2013 жылғы 2 шілдедегі Қазақстан Республикасының Заңын іске асыру мақсатында қабылдануы қажет нормативтік құқықтық және құқықтық актілердің тізбесі**

|  |  |  |  |  |
| --- | --- | --- | --- | --- |
| **Р/с №** | **Нормативтік құқықтық немесе құқықтық актінің атауы** | **Актінің нысаны** | **Орындауға жауапты мемлекеттік органдар** | **Орындау мерзімі** |
| **1** | **2** | **3** | **4** | **5** |
| 1 | Ұлттық алдын алу тетiгi қатысушыларының алдын ала болу бойынша шығыстарын өтеу қағидаларын бекіту туралы | Қазақстан Республикасы Үкіметінің қаулысы | АҚҰО (келісім бойынша), Қаржымині, ЭБЖМ | 2013 жылғы тамыз |
| 2 | Ұлттық алдын алу тетігінің қатысушыларынан құралатын топтардың алдын ала болу қағидаларын бекіту туралы | Қазақстан Республикасы Үкіметінің қаулысы | АҚҰО (келісім бойынша), БП (келісім бойынша), ІІМ, ҰҚК, ДСМ, Еңбекмині, БҒМ, Қорғанысмині, Қаржымині, ЭБЖМ | 2013 жылғы қыркүйек |
| 3 | Ұлттық алдын алу тетiгiнің қатысушыларын іріктеу қағидаларын бекіту туралы | Адам құқықтары жөнiндегi уәкiлдің өкімі | АҚҰО (келісім бойынша) | 2013 жылғы тамыз |
| 4 | Адам құқықтары жөнiндегi уәкiлдің жанындағы Үйлестіру кеңесі туралы ережені бекіту туралы | Адам құқықтары жөнiндегi уәкiлдің өкімі | АҚҰО (келісім бойынша) | 2013 жылғы қыркүйек |
| 5 | Алдын ала болу үшін ұлттық алдын алу тетiгiнің қатысушыларынан топтар құру қағидаларын бекіту туралы | Адам құқықтары жөнiндегi уәкiлдің өкімі | АҚҰО (келісім бойынша) | 2013 жылғы қыркүйек |
| 6 | Алдын ала болу жөніндегі әдістемелік ұсынымдарды бекіту туралы | Адам құқықтары жөнiндегi уәкiлдің өкімі | АҚҰО (келісім бойынша) | 2013 жылғы қыркүйек |
| 7 | Алдын ала болу қорытындылары бойынша жыл сайынғы жинақталған баяндаманы дайындау қағидаларын бекіту туралы | Адам құқықтары жөнiндегi уәкiлдің өкімі | АҚҰО (келісім бойынша) | 2013 жылғы қыркүйек |
| 8 | Адам құқықтары жөнiндегi уәкiлдің жанындағы Үйлестіру кеңесінің мүшелерін сайлау жөніндегі комиссия туралы ережені бекіту туралы | Адам құқықтары жөнiндегi уәкiлдің өкімі | АҚҰО (келісім бойынша) | 2013 жылғы тамыз |

Ескертпе: аббревиатуралардың толық жазылуы:  
БП - Қазақстан Республикасы Бас прокуратурасы  
ҰҚК - Қазақстан Республикасы Ұлттық қауіпсіздік комитеті  
ІІМ - Қазақстан Республикасы Ішкі істер министрлігі  
ДСМ - Қазақстан Республикасы Денсаулық сақтау министрлігі  
Еңбекмині - Қазақстан Республикасы Еңбек және халықты әлеуметтік қорғау министрлігі  
Қаржымині - Қазақстан Республикасы Қаржы министрлігі  
БҒМ - Қазақстан Республикасы Білім және ғылым министрлігі  
Қорғанысмині - Қазақстан Республикасы Қорғаныс министрлігі  
ЭБЖМ - Қазақстан Республикасы Экономика және бюджеттік жоспарлау министрлігі  
АҚҰО - Адам құқықтары жөніндегі ұлттық орталық.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК